За француску репрезентацију, Динар је дебитовао 1996. године и био и један од главних играча. Динар је представљао једну од окосница француске одбране, због чега је његова улога у заустављању противничких играча увјек на врхунцу. Због велике одбрамбене оријентисаности, Динар је ретко постизао голове, али брзим интервенцијама приликом контра напада, знао је допринети и на том пољу. Са Француском је освојио све најважније титуле по неколико пута — златну медаљу на Олимпијским играма 2008. у Пекингу и 2012. у Лондону, Светском првенству 2001. у Француској, 2009. у Хрватској, 2011. у Шведској и на Европском првенству 2006. у Швајцарској и 2010. у Аустрији. Такође је освојио бронзе на Светском првенству 2003. у Португалу и 2005. у Тунису и на Европском првенству 2008. у Норвешкој. Са репрезентацијом се опростио 2013. године након Светског првенства.